Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szóló 45/1958. (VII. 30.) Korm. rendeletben meghatározott
Paragraph Index: 1396

1. Az esemény és az elsődleges intézkedések Zámoly község polgármesterét, Horváth Jánost 1997. október 31-én reggel (szombati napon) felkereste a helyi lakosok — zömmel asszonyokból és gyermekekből álló mintegy 10—15 fős — csoportja és tudomására hozták, hogy a Belmajorban lévő házuk teteje, amelyben addig laktak, a hajnali órákban összedőlt (beszakadt), ezért otthonukat és a környező épületrészeket elhagyták. Az érintett családok — a polgárrnester elmondása szerint — előadták, hogy az általuk életveszélyesnek tartott épületekbe nem akarnak visszaköltözni; kérték, sőt követelték, hogy az önkormányzat biztosítson részükre elhelyezést. (A szükséglakást kérők — valamennyien zámolyi állandó lakosok — azt állították, illetve állítják, hogy az egyébként elhanyagolt állapotban lévő lakóházukat az előző éjszakai vihar rongálta meg, míg a polgármester azt feltételezi, hogy a tető beszakadására — végső soron — azért került sor, mert a födém fa anyagú tartószerkezetét a lakók eltüzelték.) A község polgármestere — testületi ülés összehívása, tehát önkormányzati döntés nélkül — saját hatáskörében a fedél nélkül maradt családok rendelkezésére bocsátotta a falu művelődési házát. A polgármesternek ezt az intézkedését később

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes